روزنامہ امروز

روزنامہ امروز کا آغاز 4 مارچ 1948ء کو ہوا۔ اس کے پہلے مدیر اعلی فیض احمد فیض اور پہلے مدیر چراغ حسن حسرت تھے۔ یہ بات بہت کم لوگوں کو معلوم ہوگی کہ امروز کا پہلا اداریہ فیض احمد فیض نے لکھا تھا.https://nyazamana.com/2015/08/faiz-ahmad-faiz/ روزنامہ امروز پاکستان کا پہلا اردو اخبار تھا جس نے عام لکھنے والوں کو ان کی شعری و نثری تخلیقات کا معاوضہ دینا شروع کیا.https://www.humsub.com.pk/263195/mahnaz-rahman-37/

 پیشانی 
امروز کی پیشانی پاکستان کے نامور خطاط حافظ محمد یوسف سدیدی نے رقم کی تھی. انھوں نے یہ پیشانی خطِ ثلث میں لکھی. ان کا تعلق بھون ضلع چکوال سے تھا۔ ان سے یہ پیشانی 1948ء میں اخبار کے پہلے مدیر چراغ حسن حسرت نے لکھوائی.http://suayharam.com/articles/2635

 کراچی ایڈیشن 
اخبار کے کراچی ایڈیشن سے جو ممتاز صحافی وابستہ رہے ان میں آصف جیلانی بھی شامل تھے جو بعد میں روزنامہ جنگ، کراچی، بی بی سی اردو اور روزنامہ جنگ، لندن سے وابستہ رہے۔https://www.jasarat.com/sunday/2023/04/09/289287/  آصف جیلانی اب ہم میں نہیں رہے، تحریر: عارف الحق عارف

 ملتان ایڈیشن 
روزنامہ امروز کے ملتان ایڈیشن سے جو صحافی بطور ریذیڈنٹ ایڈیٹر وابستہ رہے ان میں نظیر لدھیانوی شامل تھے۔ ان کے بعد مسعود اشعر 1957ء سے 1968ء تک ملتان میں اخبار کے ریذیڈنٹ ایڈیٹر رہے.https://dailypakistan.com.pk/30-Jul-2021/1321513 اقبال ساغر صدیقی 1978ء میں اخبار کے ریزیڈنٹ ایڈیٹر مقرر ہوئے.https://www.girdopesh.com/razi-ud-din-razi-10/ سید سلطان شاہ بھی ملتان میں اخبار کے ریذیڈنٹ ایڈیٹر رہے.https://www.urdupoint.com/daily/livenews/2022-05-16/news-3132394.html

 اختتامِ اشاعت 
روزنامہ امروز 43 برس تک صحافتی منظر پر چھائے رہنے کے بعد 25 اکتوبر 1991ء کو بند ہو گیا۔ اخبار کا آخری شمارہ 24 اکتوبر 1991ء کو شائع ہوا. اس وقت لاہور میں اخبار کے سینئر سب ایڈیٹر اسلم ملک کے مطابق 25 اکتوبر کے اخبار کی کاپی تیار کی گئی تھی مگر اسے پریس میں بھجوانے کی نوبت نہ آئی.

 حوالہ جات 

زمرہ:پاکستان سے شائع ہونے والے روزنامے
زمرہ:پاکستان میں شائع ہونے والے اردو اخبارات
زمرہ:روزنامہ اخبارات
زمرہ:کراچی میں ذرائع ابلاغ